钦定古今图书集成/明伦汇编/氏族典/第499卷 > 《廖用贤尚友录》 > 窦瑗
## 钦定古今图书集成/明伦汇编/氏族典/第499卷 > 《廖用贤尚友录》 > 窦瑗

按《魏书窦瑗传》，“瑗字世珍，辽西辽阳人。自言本扶风
平陵人，汉窦武曾孙崇为辽西太守，子孙遂家焉。曾祖堪，慕容氏渔阳太守。祖表，冯文通成周太守，入国。
父冏，早卒。瑗为尔朱荣所知，表为大行台左丞，后除
通直散骑常侍。天平中，除镇东将军，寻除广宗太守，
治有清白之称。后授平州刺史，又为齐献武王丞相”
府右长史，除大宗正卿，宗室以其寒士，相与轻之。瑗
案法推治，无所顾避，甚见仇疾。官虽通显，贫窘如初。
清尚之操，为时所重。卒，谥曰“明。”